Asmir Avdukić

Asmir Avdukić (rođen 13. maja 1981) jest bivši bosanskohercegovački fudbaler i reprezentativac Bosne i Hercegovine. Trenutno radi kao trener Reprezentacije BiH U-17

Klupska karijera

Avdukić je svoju profesionalnu fudbalsku karijeru započeo u omladinskom pogonu NK Čelika iz Zenice. Za seniorski tim Čelika branio je četiri godine, te ubilježio oko 108 nastupa. U februaru 2006, Avdukić napušta Čelik i prelazi u hrvatski klub Kamen Ingrad. Već u januaru 2007, napušta Kamen Ingrad i vraća se u Bosnu i Hercegovinu u tim NK Travnika. U julu 2007, kao slobodan igrač prelazi u tuzlanski tim FK Slobodu. U januaru 2008, Avdukić prelazi u FK Radnik iz Bijeljine, gdje ostaje do jula 2009. kada prelazi u FK Rudar iz Prijedora.

U julu 2010, kao slobodan igrač odlazi u FK Borac. U februaru 2012, Avdukić za oko 97 hiljada eura prelazi u iranski klub Persepolis FC. Samo par mjeseci kasnije, Avdukić raskida ugovor sa iranskim klubom i ponovo se vraća u Borac. Na ljeto 2015, Avdukić seli u ekipu Radnika iz Bijeljine, gdje ostaje do jula 2016. godine, kada se po treći put u svojoj karijeri vraća u Borac iz Banja Luke iako je klub ispao iz Premijer lige Bosne i Hercegovine.

 Reprezentacija 

Prije reprezentacije BiH igrao je za bosanskohercegovačku U-19 i U-21 selekciju. Za A selekciju debitovao je 28. aprila 2004. protiv reprezentacije Finske. Nakon te utakmice nije dobijao poziv sve do 17. novembra 2010. kada ga je na spisak za prijateljsku utakmicu poritv Slovačke uvrstio tadašnji selektor Safet Sušić.

U junu 2014, Avdukić je uvršten na spisak igrača BIH za Svjetsko prvenstvo u Brazilu. BIH je ukupno odigrala tri utakmice na prvenstvu u sklopu grupne faze takmičenja, ali Avdukić nije dobio šansu za igru.

 Statistika 

 Reprezentacija 
Ažurirano: 27. august 2016.

Nastupi za reprezentaciju
ReprezentacijaGodinaNastupiGoloviBosna i Hercegovina2010.102011.002012.002013.102014.00Ukupno20

 Reference 

 Vanjski linkovi 

 Profil na Transfermarkt.de

Kategorija:Rođeni 1981.
Kategorija:Živi ljudi
Kategorija:Biografije, Breza
Kategorija:Bosanskohercegovački nogometaši
Kategorija:Nogometaši Čelika
Kategorija:Nogometaši Slobode (Tuzla)
Kategorija:Igrači na Svjetskom prvenstvu u nogometu 2014.
Kategorija:Nogometaši Borca (Banja Luka)
Kategorija:Nogometaši Travnika
Kategorija:Nogometaši Radnika (Bijeljina)
Kategorija:Nogometaši Kamen Ingrada
Kategorija:Nogometaši Rudara (Prijedor)
Kategorija:Nogometaši Persepolisa
Kategorija:Nogometni golmani
Kategorija:Bosanskohercegovački nogometni treneri
Kategorija:Bosanskohercegovački sportisti 21. vijeka